Erik Oxenstierna

Krahv Erik Axelsson Oxenstierna af Södermöre (13. veebruar 1624 Fiholmi mõis, Eskilstuna lähedal – 23. oktoober 1656 Frauenburg, Preisimaa) oli Rootsi riiginõunik ja Rootsi riigikantsler.
pisi|
Sündis Smålandis asunud Södermöre krahvi, Kimito ja Nynase vabahärra, Fiholmi (Fiholms slott) ja Tidö  härra, hilisema kuninganna Kristiina eestkostevalitsuse juhi ja Rootsi riigikantsleri Axel Gustafsson Oxenstierna af Södermöre (1583–1654) ja Anna Bååti (1579–1649) pojana, kes oli hertsog Karli nõuniku Åke Johansson Bååti ja Christina Trolle tütar.  

Ta oli 1642 aastal Uppsala Ülikooli rektor (rector illustris). Aastatel 1646 kuni 1652 Tallinna ja Eestimaa kubernerErik Oxenstierna elulugu (1888) Nordisk familjebok, lk. 528 (rootsi keeles), ning Rootsi riigikantsler 1654. aastast. 1655. aastast Preisimaa kindralkubernerAnders Anton von Stiernman, Swea och Götha Höfdinga-Minne, Volume 2, s. 314, 1745.

Ta suri Frauenburgis Preisimaal ja maeti Jäderi kirikusse (rootsi Jäder kyrka) Södermanlandis.

Eesti alal kuulus talle teiste hulgas krahv Claes Tottilt ostetud Läänemaa Kirbla kihelkonna Keskküla mõis, 1651. aastal kingitud Vohnja (Fonal) ja Vatku (Watküll) ja isalt 1654. aastal päritud Vanamõisa (Wannamois) mõis. 

Perekond
Abiellus 10. septembril 1648  Elsa Elisabeth Brahega (1632–1689), kes oli riiginõuniku ja sõjaväelase krahv Nils Brahe (1604–1632) ja Anna Bielke (1603–1643) tütar. Abielust sündisid:
Anna Margareta (1650–1672), 1665. aastast feldmarssal ja Liivimaa kindralkuberner Claes Totti (1630–1674) abikaasa
Kristina (1651–1711), 1673. aastast kuberneri ja ministri Gabriel Turesson Oxenstierna af Croneborg (1642–1707) abikaasa
Axel Oxenstierna (1652–1676), ratsaväekapten
Elisabet (1655–1721), 1673. aastast riiginõuniku ja Svea õuekohtu presidendi Gustaf Adolf de la Gardie (1647–1695) abikaasa
Carl Gustaf Oxenstierna (1656–1686), kolonel, erisaadik Viinis, abiellus Magnus Gabriel De la Gardie tütre Hedvig Ebbaga (u.1659–1700)

Tema sugulane (isa onupoeg) Gabriel Bengtsson Oxenstierna (1586–1656) oli aastatel 1645–1647 Liivimaa kindralkuberner. 

Viited

Välislingid
Erik Axelsson Oxenstierna korralduste plakatid Eesti Ajalooarhiivi fondides
Eesti Ajalooarhiiv: Eestimaa konsistooriumi poolt välja antud Erik Oxenstiernale ja Elsa Elizabetha Brahele pühendatud pulmalaulud
Eesti Ajalooarhiiv: Erik Axelsson Oxenstierna korralduse plakat Tsunftijäneste vastu võitlemise kohta, 19. november 1649
Elulugu (1888), lk. 528 Nordisk familjebok (rootsi keeles)
Elulugu (1906), lk. 254 Svenskt biografiskt handlexikon (rootsi keeles)
Sugupuu

Erik Axelsson
Kategooria:Rootsi diplomaadid
Kategooria:Rootsi poliitikud
Kategooria:Rootsi riigikantslerid
Kategooria:Rootsi Eestimaa kubernerid
Kategooria:Uppsala Ülikooli rektorid
kategooria:Rootsi krahvid
Kategooria:Eestimaa mõisnikud
Kategooria:Sündinud 1624
Kategooria:Surnud 1656